
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 24 

21 Φεβρουάριου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 9 

Σύσταση, οργάνωση και λειτουργία Υπηρεσίας Οικονομικής 
Αστυνομίας και Δίωξης Ηλεκτρονικού Εγκλήματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β', στ' και ζ' του ν. 1481/1984 
«Οργανισμός Υπουργείου Δημόσιας Τάξης» (Α' 152), όπως 
το άρθρο αυτό αντικαταστάθηκε με το άρθρο 1 παρ. 1 του 
ν. 1590/1986 (Α' 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τάξης, 
σύσταση Αρχηγείου Ελληνικής Αστυνομίας και άλλες δι¬ 
ατάξεις» (Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε με 
το άρθρο πρώτο του π.δ. 63/2005 (Α' 98). 

4. Το άρθρο 22 παρ. 3 του ν. 2362/1995 «Περί δημοσίου 
λογιστικού ελέγχου των δαπανών του κράτους και άλλες 
διατάξεις» (Α' 247). 

5. Το π.δ. 184/2009 «Σύσταση Υπουργείου Προστασίας του 
Πολίτη και καθορισμός των αρμοδιοτήτων του» (Α' 213). 

6. Την 2672/3-12-2009 απόφαση του Πρωθυπουργού και 
του Υπουργού Οικονομικών «Καθορισμός αρμοδιοτήτων του 
Υφυπουργού Οικονομικών Φιλίππου Σαχινίδη (Β' 2408). 

7. Το γεγονός ότι από τις διατάξεις του παρόντος διατάγ¬ 
ματος προκαλούνται δαπάνες σε βάρος του κρατικού προ¬ 
ϋπολογισμού ύψους 242.650 Ευρώ, περίπου, για το έτος 2011 
και 212.000 Ευρώ, περίπου, για το έτος 2012 και καθένα από 
τα επόμενα έτη. Οι ανωτέρω δαπάνες θα αντιμετωπίζονται 
από τις πιστώσεις που θα εγγράφονται για το σκοπό αυτό 
στον τακτικό προϋπολογισμό του Υπουργείου Προστασίας 
του Πολίτη (Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» ΚΑΕ των 
ομάδων 0800,1100,1200,1300,1400,1500,1700,1900). 

8. Την υπ’ αριθμ. 29/2011 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Προστασίας του Πολίτη και του Υφυπουργού Οικονομικών, 
αποφασίζουμε: 

Άρθρο 1 

Συγκρότηση Υπηρεσίας Οικονομικής Αστυνομίας 
και Δίωξης Ηλεκτρονικού Εγκλήματος 

1. Συνιστάται Υπηρεσία Οικονομικής Αστυνομίας και Δίω¬ 
ξης Ηλεκτρονικού Εγκλήματος (ΥΠ.Ο.Α.Δ.Η.Ε.) ως αυτοτελής 
Κεντρική Υπηρεσία, επιπέδου Αστυνομικής Διεύθυνσης, η 
οποία υπάγεται στο Αρχηγείο της Ελληνικής Αστυνομίας 
και εποπτεύεται και ελέγχεται από τον Αρχηγό. 


2. Η Υπηρεσία της προηγουμένης παραγράφου εδρεύει 
στο νομό Αττικής, ασκεί τις αρμοδιότητές της σε όλη την 
επικράτεια, εκτός από τους χώρους για τους οποίους ει¬ 
δικές διατάξεις προβλέπουν αρμοδιότητα του Λιμενικού 
Σώματος και έχει ως αποστολή την πρόληψη και καταστολή 
οικονομικών εγκλημάτων, καθώς και των εγκλημάτων που 
διαπράττονται μέσω της χρήσης του διαδικτύου ή άλλων 
μέσων ηλεκτρονικής επικοινωνίας. 

3. Η ΥΠ.Ο.Α.Δ.Η.Ε. διαρθρώνεται ως εξής: 

α. Επιτελείο. 

β. Υποδιεύθυνση Οικονομικής Αστυνομίας. 

γ. Υποδιεύθυνση Δίωξης Ηλεκτρονικού Εγκλήματος. 

Άρθρο 2 
Επιτελείο 

1. Το Επιτελείο της ΥΠ.Ο.Α.Δ.Η.Ε. διαρθρώνεται στα ακό¬ 
λουθα τμήματα: 

α. Τμήμα Διοικητικής Υποστήριξης το οποίο είναι αρμό¬ 
διο για το χειρισμό θεμάτων προσωπικού, τη διαχείριση 
του χρηματικού και υλικού, τη γραμματειακή και τεχνική 
υποστήριξη και γενικά την εξυπηρέτηση των λειτουργικών 
αναγκών της Υπηρεσίας. 

β. Τμήμα Εκπαίδευσης, το οποίο είναι αρμόδιο για τη 
διαρκή εξειδικευμένη εκπαίδευση και μετεκπαίδευση του 
προσωπικού της ΥΠ.Ο.Α.Δ.Η.Ε. καθώς και προσωπικού άλλων 
Υπηρεσιών της Ελληνικής Αστυνομίας σε θέματα καταπο¬ 
λέμησης του οικονομικού και ηλεκτρονικού εγκλήματος. 
Προς τούτο, καταρτίζει και υλοποιεί σχετικά προγράμματα 
εκπαίδευσης και μετεκπαίδευσης, σε συνεργασία με τη Δι¬ 
εύθυνση Εκπαίδευσης του Αρχηγείου της Ελληνικής Αστυ¬ 
νομίας, καθώς και με άλλες αρμόδιες υπηρεσίες ή φορείς 
της χώρας μας και άλλων χωρών. 

γ. Τμήμα Μελετών, το οποίο είναι αρμόδιο για τη συλλογή, 
μελέτη, ανάλυση και επεξεργασία πληροφοριών, στοιχείων 
και δεδομένων σχετικών με την αποστολή της Υπηρεσίας 
και την προώθηση των επεξεργασμένων στοιχείων στις 
Υποδιευθύνσεις για επιχειρησιακή αξιοποίηση, κατά λόγο 
αρμοδιότητας. Επίσης, είναι αρμόδιο για την παρακολούθη¬ 
ση των εξελίξεων σε θέματα οικονομικού και ηλεκτρονικού 
εγκλήματος, τόσο σε εσωτερικό όσο και σε διεθνές επίπεδο, 
την εκπόνηση σχετικής ετήσιας μελέτης, με συναγωγή συ¬ 
μπερασμάτων για την εγκληματικότητα επί των αδικημάτων 
αυτών στη χώρα μας και την υποβολή συγκεκριμένων αιτι¬ 
ολογημένων προτάσεων για την αντιμετώπισή τους. 

3. Στο Επιτελείο της ΥΠ.Ο.Α.Δ.Η.Ε. λειτουργεί Κέντρο Επι¬ 
χειρήσεων το οποίο εξασφαλίζει το συντονισμό και την 
επικοινωνία του προσωπικού της Υπηρεσίας κατά τη διάρ¬ 
κεια της επιχειρησιακής του δράσης. Επίσης, στο Κέντρο 
Επιχειρήσεων λειτουργεί σε 24ωρη βάση τηλεφωνικό κέντρο 
με ειδική γραμμή καταγγελιών καθώς και ηλεκτρονική διεύ¬ 
θυνση για την επικοινωνία των πολιτών με την Υπηρεσία. 

Άρθρο 3 

Υποδιεύθυνση Οικονομικής Αστυνομίας 

1. Η Υποδιεύθυνση Οικονομικής Αστυνομίας (ΥΠ.Ο.Α.) έχει 
ως αποστολή την πρόληψη, έρευνα και καταστολή οικο¬ 
νομικών εγκλημάτων και, ιδίως, αυτών που τελέστηκαν σε 
βάρος των οικονομικών συμφερόντων του Δημοσίου και της 
εθνικής οικονομίας γενικότερα ή εμφανίζουν τα χαρακτη¬ 
ριστικά του οργανωμένου εγκλήματος. 

2. Η ΥΠ.Ο.Α. διαρθρώνεται στα ακόλουθα τμήματα: 

α. Τμήμα Προστασίας Δημόσιας Περιουσίας, το οποίο 
είναι αρμόδιο για την έρευνα και τη δίωξη οικονομικών 
εγκλημάτων τα οποία διαπράττονται από φυσικά ή νομικά 
πρόσωπα και βλάπτουν ή απειλούν τα συμφέροντα του 
ελληνικού δημοσίου ή του ευρύτερου δημόσιου τομέα και 
αφορούν, ιδίως: 

αα. Στην καθ’ οιονδήποτε τρόπο κατάχρηση της δημόσιας 
περιουσίας. 

ββ. Στην καθ’ οιονδήποτε τρόπο αυθαίρετη καταπάτηση 
ανταλλάξιμων και δημοσίων κτημάτων, εκτάσεων δασικού 
χαρακτήρα, κρατικών εγκαταστάσεων και άλλων ακινή¬ 
των. 

γγ. Στην αδιαφανή, παράνομη ή εκτός των προβλεπομέ- 
νων διαδικασιών διαχείριση κοινοτικών πόρων και κρατικών 
χρηματοδοτήσεων και ενισχύσεων. 

δδ. Στη σκοπούμενη καταστροφή ή φθορά κινητής ή ακίνη¬ 
της δημόσιας περιουσίας, μέσων, υλικού και εγκαταστάσεων 
οργανισμών τοπικής αυτοδιοίκησης και δημοσίων επιχειρή¬ 
σεων και οργανισμών καθώς και επιχειρήσεων, ιδρυμάτων, 
νομικών προσώπων, σωματείων και συλλόγων στα οποία 
συμμετέχει το Δημόσιο ή επιχορηγούνται από το Κράτος και 
την Ευρωπαϊκή Ένωση, εφόσον η απειλούμενη ή επελθούσα 
βλάβη είναι ιδιαιτέρως σημαντική ή τα συνολικά αποτελέ¬ 
σματα της πράξης επιφέρουν σοβαρή αναστάτωση στην 
κοινωνικοοικονομική ζωή της χώρας. 

εε. Σε κάθε παράνομη πράξη από την οποία απειλείται 
σοβαρά ή βλάπτεται το δημόσιο συμφέρον και η εθνική 
οικονομία γενικότερα. 

β. Τμήμα Προστασίας Οικονομίας, το οποίο είναι αρμόδιο 
για την έρευνα και τη δίωξη εγκλημάτων τα οποία έχουν 
δυσμενείς επιπτώσεις στα έσοδα του Δημοσίου και επη¬ 
ρεάζουν σημαντικά την ομαλή λειτουργία της αγοράς και 
ιδίως: 

αα. Η καθ' οιονδήποτε τρόπο παράνομη νομιμοποίηση 
εσόδων. 

ββ. Η παράνομη διακίνηση και νόθευση αγαθών και άλλων 
προϊόντων. 

γγ. Οι οποιεσδήποτε παράνομες συναλλαγές ή δραστη¬ 
ριότητες που τελούνται στο πλαίσιο λειτουργίας των πι¬ 
στωτικών και χρηματοδοτικών ιδρυμάτων του άρθρου 2 του 
ν. 3601/2007 (ΦΕΚ Α' 178) των χρηματοπιστωτικών οργανι¬ 
σμών και ομίλων όπως οι έννοιες αυτές ορίζονται στο άρθρο 
4 του ν. 3691/2008 (ΦΕΚ Α' 166), και του χρηματοπιστωτικού 
τομέα γενικότερα. 

δδ. Η καθ’ οιονδήποτε τρόπο παράνομη μεταφορά κεφα¬ 
λαίων και διακίνηση χρήματος. 

εε. Η παραβίαση κανόνων του ελεύθερου ανταγωνισμού 
και της αγοράς και ιδίως οι εναρμονισμένες πρακτικές ως 
προς τις τιμές των προϊόντων. 

στστ. Οι παραβάσεις που τελούνται στο πλαίσιο λειτουρ¬ 
γίας επιχειρήσεων, οργανισμών, πρακτορείων ή άλλων φο¬ 
ρέων διεξαγωγής τυχερών παιγνίων και καζίνο. 

ζζ. Κάθε άλλη οικονομική παράβαση, που προβλέπεται 
σε ποινικό νόμο από την τέλεση της οποίας βλάπτονται 
τα δημόσια έσοδα και προκαλούνται σημαντικές δυσλει¬ 
τουργίες στην αγορά. 

γ. Τμήμα Φορολογικής Αστυνόμευσης, το οποίο είναι αρ¬ 
μόδιο για τη δίωξη εγκλημάτων που αφορούν στη φορο¬ 
λογική και τελωνειακή νομοθεσία και ιδίως: 

αα. Η απόκρυψη ή σκόπιμη αλλοίωση φορολογητέας ύλης 
ή άλλων στοιχείων, προς το σκοπό αποφυγής του φορο¬ 
λογικού ελέγχου ή μείωσης των προβλεπομένων από τις 
ισχύουσες κάθε φορά διατάξεις φόρων και εισφορών. 


ββ. Η λαθραία εισαγωγή και εξαγωγή αγαθών και άλλων 
προϊόντων. 

γγ. Η μη έκδοση των προβλεπομένων αποδείξεων, δελτίων 
και παραστατικών κατά την πώληση και τη διακίνηση προϊ¬ 
όντων ή την προσφορά υπηρεσιών, κατά περίπτωση. 

δ. Τμήμα Κοινωνικής και Ασφαλιστικής Προστασίας, το 
οποίο είναι αρμόδιο για την έρευνα και τη δίωξη παραβάσε¬ 
ων σε βάρος οργανισμών κοινωνικής ασφάλισης, πρόνοιας 
και περίθαλψης των πολιτών και ιδίως: 

αα. Η μη καταβολή των προβλεπομένων ασφαλιστικών 
εισφορών από φυσικά ή νομικά πρόσωπα, εταιρείες, οργα¬ 
νισμούς και γενικά από κάθε υπόχρεο προς τούτο, 
ββ. Οι παράνομες συνταγογραφήσεις. 
γγ. Οι ψευδείς ιατρικές γνωματεύσεις και πιστοποιήσεις 
από τις οποίες επέρχεται οικονομική επιβάρυνση σε βάρος 
των ασφαλιστικών φορέων και του δημοσίου γενικότερα. 

δδ. Η μη έκδοση αποδείξεων παροχής ιατρικών ή νοση¬ 
λευτικών υπηρεσιών. 

εε. Οι υπερτιμολογήσεις φαρμάκων, ιατρικού εξοπλισμού, 
βοηθημάτων και υλικών. 

στστ. Η χρήση εικονικών, πλαστών ή ψευδών στοιχείων, 
δικαιολογητικών και γνωματεύσεων για παροχή υπηρεσιών 
υγείας σε μη δικαιούχους. 

ζζ. Η χρήση παραποιημένων ή αναληθών δικαιολογητικών 
ή οποιουδήποτε άλλου στοιχείου, προς το σκοπό χορήγησης 
ή λήψης παροχών από οποιονδήποτε φορέα ή οργανισμό 
ασφάλισης και κοινωνικής πρόνοιας. 

ηη. Οποιαδήποτε άλλη παράβαση από την οποία προκα- 
λείται οικονομική βλάβη σε βάρος των οργανισμών, φορέων, 
ταμείων και υπηρεσιών κοινωνικής ασφάλισης και πρόνοιας 
καθώς και νοσηλευτικών ιδρυμάτων, υπηρεσιών και φορείς 
παροχής ιατρικής φροντίδας. 

3. Η ΥΠ.Ο.Α. προς το σκοπό εκπλήρωσης της αποστολής 
της συνεργάζεται με το Κέντρο Συλλογής και Διαχείρισης 
Επιχειρησιακών Πληροφοριών (ΚΕ.ΣΥ.Δ.Ε.Π.) του Αρχηγείου 
Ελληνικής Αστυνομίας και τις άλλες υπηρεσίες της Ελληνι¬ 
κής Αστυνομίας και του Λιμενικού Σώματος, καθώς και με 
άλλες αρμόδιες υπηρεσίες, αρχές και φορείς, στελεχώνεται 
με το αναγκαίο αστυνομικό και επιστημονικό προσωπικό και 
εξοπλίζεται με τα απαραίτητα υλικοτεχνικά μέσα. Στο πλαί¬ 
σιο της επιχειρησιακής της δράσης δύναται να έχει πρό¬ 
σβαση στα αρχεία οποιοσδήποτε αστυνομικής υπηρεσίας, 
καθώς και σε αρχεία άλλων υπηρεσιών, αρχών, οργανισμών 
και φορέων, εφόσον η έρευνα σ' αυτά είναι αναγκαία για 
τη διερεύνηση παραβάσεων στις οποίες έχει επιληφθεί. Σε 
κάθε περίπτωση ενημερώνεται σχετικά ο προϊστάμενος των 
εν λόγω υπηρεσιών, ο οποίος οφείλει να παράσχει κάθε 
δυνατή συνδρομή. Επίσης, η ΥΠ.Ο.Α. συνεργάζεται με αντί¬ 
στοιχες υπηρεσίες, οργανισμούς και φορείς της Ευρωπαϊ¬ 
κής Ένωσης και άλλων χωρών, σύμφωνα με τις ισχύουσες 
διατάξεις και τις διεθνείς συμφωνίες και συμβάσεις. 

4. Υπηρεσίες της Ελληνικής Αστυνομίας οι οποίες έχουν 
επιληφθεί αρχικά υποθέσεων αρμοδιότητας της ΥΠ.Ο.Α. 
παραδίδουν, διαβιβάζουν ή γνωστοποιούν άμεσα σ’ αυτήν 
οποιοδήποτε στοιχείο, πληροφορία ή γεγονός που σχετίζε¬ 
ται με τις υποθέσεις αυτές, εφόσον η περαιτέρω διερεύνησή 
τους αναλαμβάνεται από την εν λόγω Υπηρεσία. 

Άρθρο 4 

Υποδιεύθυνση Δίωξης Ηλεκτρονικού Εγκλήματος 

Η Υποδιεύθυνση Δίωξης Ηλεκτρονικού Εγκλήματος διαρ¬ 
θρώνεται στα ακόλουθα Τμήματα: 

α. Τμήμα Γενικών Υποθέσεων και Προστασίας Προσω¬ 
πικών Δεδομένων, το οποίο είναι αρμόδιο για τη συνεχή 
έρευνα του διαδικτύου και των άλλων μέσων ηλεκτρονικής 
επικοινωνίας και ψηφιακής αποθήκευσης προς ανακάλυψη, 
εξιχνίαση και δίωξη των εγκληματικών πράξεων που δια- 
πράττονται σ' αυτά ή μέσω αυτών σε ολόκληρη τη χώρα, 
πλην αυτών που προβλέπονται στη περίπτωση β' του πα¬ 
ρόντος άρθρου. 

β. Τμήμα Προστασίας Ανηλίκων, το οποίο είναι αρμόδιο 
για την εξιχνίαση και δίωξη των εγκλημάτων που διαπράτ- 
τονται κατά των ανηλίκων με τη χρήση του διαδικτύου και 
των άλλων μέσων ηλεκτρονικής ή ψηφιακής επικοινωνίας 
και αποθήκευσης. 

γ. Τμήμα Προστασίας Λογισμικού και Πνευματικών Δικαι¬ 
ωμάτων, το οποίο είναι αρμόδιο για το χειρισμό υποθέσεων 
παράνομης διείσδυσης σε υπολογιστικά συστήματα και κλο¬ 
πής, καταστροφής ή παράνομης διακίνησης λογισμικού υλι¬ 
κού, ψηφιακών δεδομένων και οπτικοακουστικών έργων, που 
τελούνται σε ολόκληρη τη χώρα, καθώς και για την παροχή 
συνδρομής σε άλλες αρμόδιες υπηρεσίες που διερευνούν 
τις υποθέσεις αυτές, κατά την ισχύουσα νομοθεσία. 

δ. Τμήμα Ασφάλειας Ηλεκτρονικών Επικοινωνιών, το οποίο 
λειτουργεί σύμφωνα με τις διατάξεις της 7001/2/1261-κα από 
28-8-2009 κοινής υπουργικής απόφασης των Υπουργών Εσωτε¬ 
ρικών, Οικονομίας και Οικονομικών και Δικαιοσύνης (Β' 1879). 

Άρθρο 5 

Αντιστοιχία Υπηρεσιών - 
Βαθμοί και τίτλοι διοικούντων 

1. Η ΥΠ.Ο.Α.Δ.Η.Ε. είναι ισότιμη με τις υπηρεσίες της Ελλη¬ 
νικής Αστυνομίας επιπέδου Αστυνομικής Διεύθυνσης. 

2. Οι Υποδιευθύνσεις Οικονομικής Αστυνομίας και Δίω¬ 
ξης Ηλεκτρονικού Εγκλήματος είναι μεταξύ τους και προς 
όλες τις Υπηρεσίες επιπέδου Υποδιεύθυνσης της Ελληνικής 
Αστυνομίας ισότιμες. 

3. Τα Τμήματα του Επιτελείου και των Υποδιευθύνσεων 
καθώς και το Κέντρο Επιχειρήσεων της ΥΠ.Ο.Α.Δ.Η.Ε. είναι 
μεταξύ τους και προς όλες τις αυτοτελείς ή μη υπηρεσίες, 
αντίστοιχου επιπέδου, της Ελληνικής Αστυνομίας ισότιμα. 

4. Ο προϊστάμενος της ΥΠ.Ο.Α.Δ.Η.Ε. είναι Ταξίαρχος της 
Ελληνικής Αστυνομίας και φέρει τον τίτλο του Διευθυντή. 
Στην ΥΠ.Ο.Α.Δ.Η.Ε. τοποθετούνται ως βοηθοί του Διευθυντή, 
μέχρι δύο (2) αξιωματικοί με το βαθμό του Αστυνομικού 
Διευθυντή, οι οποίοι φέρουν τον τίτλο του Υποδιευθυντή 
και είναι αρχαιότεροι των Διευθυντών των Υποδιευθύνσεων. 
Σε περίπτωση απουσίας ή κωλύματος του, ο Διευθυντής της 
Υπηρεσίας αναπληρώνεται από τον κατά βαθμό ανώτερο ή 
αρχαιότερο Υποδιευθυντή. 

5. Οι προϊστάμενοι των Υποδιευθύνσεων Οικονομικής 
Αστυνομίας και Δίωξης Ηλεκτρονικού Εγκλήματος είναι 
Αστυνομικοί Διευθυντές και φέρουν τον τίτλο του Διευ¬ 
θυντή. Στις Υποδιευθύνσεις Οικονομικής Αστυνομίας και 
Δίωξης Ηλεκτρονικού Εγκλήματος τοποθετούνται ως βοη¬ 
θοί των Διευθυντών Αστυνομικοί Διευθυντές ή Αστυνομικοί 
Υποδιευθυντές. 

6. Οι προϊστάμενοι των Τμημάτων του Επιτελείου και των 
Υποδιευθύνσεων είναι Αστυνομικοί Υποδιευθυντές ή Αστυ¬ 
νόμοι Α' και φέρουν τον τίτλο του Τμηματάρχη. 

Άρθρο 6 

Αρμοδιότητες Διευθυντή ΥΠ.Ο.Α.Δ.Η.Ε. 

Ο Διευθυντής της ΥΠ.Ο.Α.Δ.Η.Ε. έχει τις ακόλουθες αρ¬ 
μοδιότητες: 

α. Διευθύνει συντονίζει, εποπτεύει και ελέγχει το έργο 
των υπηρεσιών δικαιοδοσίας του. 

β. Εφαρμόζει τα προγράμματα δράσης του Αρχηγείου, 
παρέχει κατευθύνσεις στις Υποδιευθύνσεις δικαιοδοσίας 
του και θέτει επιμέρους στόχους για την υλοποίησή τους. 

γ. Παρακολουθεί την εφαρμογή από τις ως άνω Υποδιευ¬ 
θύνσεις των μέτρων, μεθόδων και διαδικασιών που προβλέ- 
πονται από τις ισχύουσες διατάξεις και τις διαταγές της 
Υπηρεσίας, για την εκπλήρωση της αποστολής τους. 

δ. Αξιολογεί τα αποτελέσματα της δράσης των ως άνω 
Υποδιευθύνσεων, ως προς τη λειτουργία των προγραμμά¬ 
των και την επίτευξη των στόχων και εισηγείται τις απα¬ 
ραίτητες διορθώσεις και προσαρμογές. 

ε. Παρακολουθεί την πορεία της εγκληματικότητας σε ό,τι 
αφορά στην αποστολή της Υπηρεσίας του και λαμβάνει ή 
προτείνει τα αναγκαία μέτρα για την αντιμετώπισή της. 


στ. Αναλαμβάνει προσωπικά τη διεύθυνση αστυνομικών 
επιχειρήσεων, όταν κρίνει τούτο σκόπιμο ή διαταχθεί σχε¬ 
τικά. 

ζ. Μεριμνά να μορφώνει ασφαλή γνώμη για την επαγγελ¬ 
ματική επάρκεια, τα προσόντα ή τις αδυναμίες, την ικανό¬ 
τητα ως προς την άσκηση της διοίκησης, την ενημέρωση 
στα υπηρεσιακά θέματα και τη γενικότερη συμπεριφορά 
όλων των αξιωματικών των υπηρεσιών δικαιοδοσίας του 
και ιδιαίτερα των διοικούντων, ώστε να είναι σε θέση, σε 
κάθε περίπτωση, να αποφαίνεται για την επάρκεια και κα- 
ταλληλότητά τους για τις διάφορες υπηρεσίες, εργασίες 
και αποστολές. 

η. Συνεργάζεται με τις λοιπές υπηρεσίες της Ελληνικής 
Αστυνομίας καθώς και με τις δικαστικές, στρατιωτικές και 
άλλες δημόσιες αρχές, φορείς και υπηρεσίες μέσα στο 
πλαίσιο των αρμοδιοτήτων του. 

θ. Εκτελεί κάθε άλλη αρμοδιότητα που ανατίθεται σ' αυ¬ 
τόν από τον οργανισμό και τους κανονισμούς της Ελληνικής 
Αστυνομίας ή από ειδικές διατάξεις. 

ι. Συντάσσει τις εκθέσεις ικανότητας των Υποδιευθυντών 
της ΥΠ.Ο.Α.Δ.Η.Ε. και γνωματεύει σε εκείνες που συντάσσουν 
οι τελευταίοι. 

Άρθρο 7 

Αρμοδιότητες Υποδιευθυντών ΥΠ.Ο.Α.Δ.Η.Ε. 

Οι Υποδιευθυντές της ΥΠ.Ο.Α.Δ.Η.Ε. έχουν τα ακόλουθα 
καθήκοντα: 

α. Είναι άμεσοι βοηθοί του Διευθυντή της ΥΠ.Ο.Α.Δ.Η.Ε. και 
εκτελούν τα καθήκοντά τους, σύμφωνα με τους ισχύοντες 
νόμους και κανονισμούς και ανάλογα με τις διαταγές και 
οδηγίες του. 

β. Αναλαμβάνουν προσωπικά την εποπτεία και το συντο¬ 
νισμό αστυνομικών επιχειρήσεων ή την ευθύνη υλοποίησης 
συγκεκριμένων προγραμμάτων σε περιπτώσεις μείζονος 
σπουδαιότητας ή όταν διαταχθούν σχετικά. 

γ. Λαμβάνουν γνώση της εισερχόμενης και εξερχόμενης 
αλληλογραφίας και διατυπώνουν τη γνώμη τους στις ειση¬ 
γήσεις των Υποδιευθύνσεων. 

δ. Ενεργούν τακτικές ή έκτακτες επιθεωρήσεις στις Υπο¬ 
διευθύνσεις της ΥΠ.Ο.Α.Δ.Η.Ε. σύμφωνα με τις διαταγές του 
Διευθυντή της. 

ε. Ενημερώνονται για όλα τα λειτουργικά και επιχειρη¬ 
σιακά ζητήματα της Υπηρεσίας και παρεμβαίνουν για την 
άμεση επίλυση τυχόν προβλημάτων ή εισηγούνται μέτρα 
και ρυθμίσεις για την αντιμετώπισή τους. 

στ. Ο ανώτερος κατά βαθμό ή αρχαιότερος των Υποδιευ¬ 
θυντών συντάσσει τις εκθέσεις ικανότητας των προϊσταμέ¬ 
νων των Τμημάτων του Επιτελείου, καθώς και των Διευθυ¬ 
ντών των Υποδιευθύνσεων της ΥΠ.Ο.Α.Δ.Η.Ε. και γνωματεύει 
σ’ εκείνες που συντάσσουν αυτοί. 

ζ. Εκτελούν κάθε άλλη αρμοδιότητα που ανατίθεται 
σ'αυτούς από τις ισχύουσες διατάξεις και τις διαταγές του 
προϊσταμένου τους. 

Άρθρο 8 

Αρμοδιότητες Διευθυντών Υποδιευθύνσεων 

1. Οι Διευθυντές των Υποδιευθύνσεων της ΥΠ.Ο.Α.Δ.Η.Ε., 
έχουν τις ακόλουθες αρμοδιότητες: 

α. Προγραμματίζουν και ελέγχουν τη δράση των Υπο¬ 
διευθύνσεων με τη βοήθεια των Υποδιευθυντών και των 
προϊσταμένων των Τ μημάτων. 

β. Μεριμνούν ώστε η δράση των Τμημάτων να έχει κοινή 
κατεύθυνση. 

γ. Καθιερώνουν κριτήρια, με βάση τα οποία αξιολογείται 
η απόδοση των Τμημάτων των Υποδιευθύνσεων, μεριμνούν 
για τη μέτρηση της απόδοσής τους, σε καθημερινή και 
μεγαλύτερων χρονικών περιόδων βάση, μελετούν και αξι¬ 
ολογούν τις σχετικές πληροφορίες και τέλος προβαίνουν 
στη διόρθωση των παρεκκλίσεων. 

δ. Τοποθετούν το προσωπικό σε θέσεις, ανάλογα με τις 
δυνατότητες και τα προσόντα του, φροντίζουν για την ορ- 

θολογική, δίκαιη και αντικειμενική κατανομή της υπηρεσίας 
και αναθέτουν με διαταγή τους καθήκοντα στους Υποδι¬ 
ευθυντές αυτών. 

ε. Φροντίζουν για τη διατήρηση σχέσεων καλής επικοινω¬ 
νίας, συνεργασίας και αμοιβαίας κατανόησης μεταξύ του 
προσωπικού καθώς και για τη διατήρηση της συνοχής της 
Υπηρεσίας. 

στ. Ενεργούν συγκεντρώσεις του προσωπικού, στο σύνολό 
του ή κατά Τμήμα, δίδουν κατευθύνσεις και οδηγίες ανα¬ 
φορικά με την αποστολή και τη δράση της Υποδιεύθυνσης, 
ελέγχουν την καθαριότητα και κατάσταση του οπλισμού, 
του υλικοτεχνικού εξοπλισμού, των μέσων και των λοιπών 
εφοδίων που κατέχει το προσωπικό και διατάσσουν τη λήψη 
των αναγκαίων μέτρων για τη συντήρησή του. 

ζ. Μελετούν την εισερχόμενη αλληλογραφία, επισημαίνουν 
τα ιδιαίτερης σημασίας και επείγουσας φύσης έγγραφα και 
σημειώνουν σ' αυτά τις τυχόν παρατηρήσεις και οδηγίες 
τους προς τα αρμόδια Τμήματα. 

η. Προκαλούν τις ενέργειες των προϊσταμένων τους για 
τον εφοδιασμό της Υποδιεύθυνσης με τον αναγκαίο υλικο- 
τεχνικό εξοπλισμό. 

θ. Συνεργάζονται αρμονικά με τις αρμόδιες κατά περίπτω¬ 
ση διοικητικές, δικαστικές και αστυνομικές αρχές για την 
αποτελεσματικότερη εκπλήρωση της αποστολής τους. 

ι. Ενημερώνουν τον Υποδιευθυντή ή άλλον αρμόδιο αξι¬ 
ωματικό όταν αναχωρούν από το χώρο εργασίας τους ή 
το κατάστημα της Υπηρεσίας, για το μέρος στο οποίο σε 
περίπτωση ανάγκης πρέπει να αναζητηθούν. 

ια. Συντάσσουν τις εκθέσεις ικανότητας των Υποδιευθυ¬ 
ντών τους και γνωματεύουν σ’ αυτές που συντάσσουν οι 
τελευταίοι. 

ιβ. Συνεργάζονται μεταξύ τους στο πλαίσιο του σχεδια- 
σμού και της αντιμετώπισης κοινού ενδιαφέροντος υποθέ¬ 
σεων και εποπτεύουν άμεσα ή αναλαμβάνουν τη διεύθυνση 
ιδιαιτέρως σοβαρών υποθέσεων σε περιπτώσεις που εμπλέ¬ 
κονται επιχειρησιακά περισσότερα του ενός Τμήματα της 
Υποδιεύθυνσής τους. 

ιγ. Ασκούν και κάθε άλλη αρμοδιότητα που προβλέπεται 
από τις ισχύουσες διατάξεις ή τους ανατίθενται με διαταγή 
των προϊσταμένων τους. 

Άρθρο 9 

Αρμοδιότητες προϊσταμένων και αναπληρωτών 
προϊσταμένων Τμημάτων 

1. Οι Προϊστάμενοι των Τμημάτων του Επιτελείου και των 
Υποδιευθύνσεων έχουν τις αρμοδιότητες που ορίζονται στο 
άρθρο 26 του π.δ. 141/1991 (Α' 58). Επίσης, συντάσσουν τις 
εκθέσεις αξιολόγησης των αξιωματικών της Υπηρεσίας τους 
και γνωματεύουν στις εκθέσεις ικανότητας που συντάσσουν 
οι αναπληρωτές αυτών για το λοιπό προσωπικό. 

2. Οι αναπληρωτές προϊστάμενοι των ως άνω Τμημάτων 
έχουν τις ακόλουθες αρμοδιότητες: 

α. Είναι άμεσοι βοηθοί των τμηματαρχών και αναπληρώ¬ 
νουν αυτούς σε περίπτωση απουσίας ή κωλύματος. 

β. Επιβλέπουν τη διεξαγωγή των εργασιών και συντονίζουν 
τη δράση στους τομείς ευθύνης που τους ανατίθεται. 

γ. Ενημερώνονται για τα προβλήματα των τομέων ευθύνης 
τους, αξιολογούν αυτά και συμμετέχουν στο σχεδίασμά 
διάταξης της υπηρεσίας, για την αντιμετώπισή τους. 

δ. Λαμβάνουν γνώση της εισερχόμενης αλληλογραφίας 
και προσυπογράφουν όλα τα έγγραφα τα οποία υπογράφει 
ο διοικητής, ανάλογα με τους τομείς ευθύνης τους. 

ε. Συντάσσουν τις εκθέσεις ικανότητας του προσωπικού 
του Τμήματος. 

στ. Εκτελούν κάθε άλλη αρμοδιότητα που ανατίθεται σ’ 
αυτούς από τον οργανισμό και κανονισμούς της Ελληνικής 
Αστυνομίας ή από ειδικές διατάξεις. 

Αρθρο 10 

Τρόπος άσκησης αρμοδιοτήτων 

1. Γ ια την εκπλήρωση της αποστολής της η ΥΠ.Ο.Α.Δ.Η.Ε. 
συνεργάζεται με τις κατά τόπο αρμόδιες υπηρεσίες της Ελ¬ 


ληνικής Αστυνομίας, καθώς και με άλλες αρμόδιες υπηρεσίες, 
αρχές και φορείς και εξοπλίζονται με τα απαραίτητα υλικοτε- 
χνικά μέσα. Επίσης, στο πλαίσιο της αποστολής της, συνερ¬ 
γάζεται με αντίστοιχες υπηρεσίες, οργανισμούς και φορείς 
ευρωπαϊκών και άλλων χωρών, σύμφωνα με τις ισχύουσες 
διατάξεις και τις διεθνείς συμφωνίες και συμβάσεις. 

2. Κατά την επεξεργασία και ανταλλαγή πληροφοριακού 
υλικού και δεδομένων που πραγματοποιούνται στο πλαίσιο 
εκπλήρωσης της αποστολής της Υπηρεσίας, εφαρμόζονται 
οι διατάξεις του νόμου 2472/1997 (Α' 50), όπως ισχύει κάθε 
φορά, σε σχέση με την προστασία του ατόμου από την 
επεξεργασία δεδομένων προσωπικού χαρακτήρα. 

3. Το προσωπικό της ΥΠ.Ο.Α.Δ.Η.Ε. εκπαιδεύεται και με¬ 
τεκπαιδεύεται στο εσωτερικό και στο εξωτερικό, για την 
αποτελεσματική εκπλήρωση της αποστολής του. 

4. Οι αρμοδιότητες άλλων κρατικών ή ανεξάρτητων αρχών, 
υπηρεσιών και φορέων δεν επηρεάζονται από τις ρυθμίσεις 
του παρόντος διατάγματος. 

Άρθρο 11 

Υποχρεώσεις προσωπικού και Υπηρεσιών 

1. Το προσωπικό της ΥΠ.Ο.Α.Δ.Η.Ε. έχει καθήκον εχεμύ¬ 
θειας για πληροφορίες, στοιχεία ή άλλο διαβαθμισμένο 
υλικό των οποίων λαμβάνει γνώση στο πλαίσιο της άσκησης 
των καθηκόντων του. Η παράβαση του καθήκοντος αυτού, 
πέραν των προβλεπομένων, από τις ισχύουσες κάθε φορά 
διατάξεις, κυρώσεων, αποτελεί και λόγο απομάκρυνσης των 
παραβατών από την Υπηρεσία. 

2. Οι υπηρεσίες της Ελληνικής Αστυνομίας υποχρεούνται 
να παρέχουν τη συνδρομή τους στην ΥΠ.Ο.Α.Δ.Η.Ε. και να 
διαβιβάζουν σ’ αυτήν οποιαδήποτε σχετική πληροφορία 
ή στοιχείο αναφορικά με αδικήματα που ανάγονται στην 
αποστολή της. 

Άρθρο 12 

Τροποποίηση διατάξεων 

1. Στην παράγραφο 2 του άρθρου 1 του π.δ. 14/2001 (Α' 12), 
όπως αυτή αντικαταστάθηκε με την παράγραφο 1 του άρθρου 
7 του π.δ. 30/2005 (Α' 50) και την παράγραφο 1 του άρθρου 1 
του π.δ. 2/2010 (Α' 1), προστίθεται περίπτωση ιε' ως εξής: 

«ιε. Υπηρεσία Οικονομικής Αστυνομίας και Δίωξης Ηλε¬ 
κτρονικού Εγκλήματος». 

2. Η περίπτωση α' της παραγράφου 3 του άρθρου 1 του 
ιδίου π.δ., όπως αντικαταστάθηκε με την παράγραφο 1 του 
άρθρου 1 του π.δ. 223/2003 (Α' 188), την παράγραφο 2 του 
άρθρου 1 του π.δ. 245/2005 (Α' 296), την παράγραφο 1 του 
άρθρου 1 του π.δ. 189/2006 (Α' 194) και την παράγραφο 2 του 
άρθρου 1 του π.δ. 2/2010 (Α' 1), αντικαθίσταται ως εξής: 

«α. Οι Υπηρεσίες Ασφαλείας Προέδρου της Δημοκρατίας, 
Βουλής των Ελλήνων και Οικονομικής Αστυνομίας και Δί¬ 
ωξης Ηλεκτρονικού Εγκλήματος, καθώς και οι Διευθύνσεις 
Εσωτερικών Υποθέσεων, Αντιμετώπισης Ειδικών Εγκλημάτων 
Βίας και Εγκληματολογιών Ερευνών από τον Αρχηγό». 

Αρθρο 13 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Ιωάννινα, 20 Φεβρουάριου 2011 

